Efter OL i 2008 og VM i 2009, hvor canadierne vandt sølv, roede Howard i en periode [[singlesculler]] uden den helt store succes, og i 2011 vendte han tilbage til otteren, som vandt VM-bronze samme år.<ref name=wr /> Med den fine resultathistorie var canadierne med tre gengangere fra OL 2008 dermed igen blandt favoritterne ved [[Sommer-OL 2012|OL 2012]] i [[London]]. Båden sluttede dog sidst i sit indledende heat og måtte i opsamlingsheatet, hvor en andenplads var nok til at sikre canadierne adgang til A-finalen. Ingen andre både kunne følge med tyskerne, der dermed vandt guld, men lidt over et sekund senere kom canadierne ind på sølvpladsen, mens Storbritannien blev nummer tre, yderligere lidt over et sekund senere.<ref>{{kilde | url = http://www.olympedia.org/results/319000 | titel = Coxed Eights, Men | udgiver = olympedia.org | hentet = {{dato|12-2-2021}} }}</ref>
Levende_personer